Avis juridique important

|

31998D0685

98/685/EF: Rådets afgørelse af 23. marts 1998 om indgåelse af konventionen om grænseoverskridende virkninger af industriulykker

EF-Tidende nr. L 326 af 03/12/1998 s. 0001 - 0004

RÅDETS AFGØRELSE af 23. marts 1998 om indgåelse af konventionen om grænseoverskridende virkninger af industriulykker (98/685/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, første punktum, og stk. 3, første afsnit,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:Kommissionen deltog på Fællesskabets vegne i forhandlingerne med henblik på indgåelse af konventionen om grænseoverskridende virkninger af industriulykker; konventionen blev undertegnet på Fællesskabets vegne den 18. marts 1992 i Helsingfors;formålet med konventionen er at beskytte mennesker og miljø mod industriulykker, der kan forårsage grænseoverskridende virkninger, og fremme aktivt internationalt samarbejde mellem de kontraherende parter før, under og efter denne type ulykker;indgåelse af konventionen er et led i Fællesskabets deltagelse i internationale foranstaltninger til miljøbeskyttelse, som det blev anbefalet af Rådet og repræsentanterne for medlemsstaternes regeringer, forsamlet i Rådet, i deres resolution af 1. februar 1993 om Det Europæiske Fællesskabs femte handlingsprogram på miljøområdet (3);i overensstemmelse med principperne i traktatens artikel 130 R, er risikostyring i forbindelse med større uheld med farlige stoffer af største betydning for alle medlemsstater på grund af de grænseoverskridende virkninger for miljø og mennesker af industriulykker med sådanne stoffer;Rådets direktiv 82/501/EØF af 24. juni 1982 om risikoen for større uheld i forbindelse med en række industrielle aktiviteter (4) og Rådets direktiv 96/82/EF af 9. december 1996 om kontrol med risikoen for større uheld med farlige stoffer (5) sigter mod at forebygge, at der opstår risiko for større uheld og at begrænse følgerne af sådanne uheld for mennesker og miljø; disse direktiver indeholder bestemmelser om grænseoverskridende samarbejde;Fællesskabet bør derfor godkende konventionen;for visse stoffer som brom, methanol, oxygen og miljøfarlige stoffer er de tærskelmængder, der er fastsat i Rådets direktiv 96/82/EF, forskellige fra dem, der er anført i del 1 i bilag I til konventionen;det vil for de ovenfor nævnte stoffer ikke være muligt for Fællesskabet at anvende de ovenfor nævnte tærskelmængder; for at konventionen kan godkendes, må der derfor fremsættes nogle forbehold;for at konventionen kan træde i kraft så hurtigt som muligt, bør de medlemsstater, der har undertegnet den, snarest muligt afslutte deres procedurer for ratifikation, accept eller godkendelse af konventionen, for at Fællesskabet og medlemsstaterne kan deponere deres ratifikations-, accept- eller godkendelsesinstrumenter -VEDTAGET FØLGENDE AFGØRELSE:Artikel 1 Konventionen om grænseoverskridende virkninger af industriulykker godkendes herved på Fællesskabets vegne med de forbehold, der er anført i bilag I.Teksten til konventionen er knyttet til denne afgørelse.Artikel 2 Formanden for Rådet bemyndiges til at udpege den eller de personer, der er beføjet til på Fællesskabets vegne at deponere godkendelsesinstrumentet i FN's Generalsekretariat i overensstemmelse med konventionen. I forbindelse med deponeringen af godkendelsesinstrumentet og forbeholdene i bilag I deponerer nævnte person eller personer den i bilag II anførte kompetenceerklæring.Artikel 3 Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 23. marts 1998.På Rådets vegneM. MEACHERFormand(1) EFT C 267 af 3.9.1997, s. 60.(2) EFT C 339 af 10.11.1997, s. 26.(3) EFT C 138 af 17.5.1993, s. 1.(4) EFT L 230 af 5.8.1982, s. 1. Direktivet er senest ændret ved tiltrædelsesakten af 1994.(5) EFT L 10 af 14.1.1997, s. 13.BILAG I FORBEHOLD Det Europæiske Fællesskabs medlemsstater anvender i deres indbyrdes forbindelser konventionen i overensstemmelse med Fællesskabets interne regler.Fællesskabet forbeholder sig derfor:i) for så vidt angår de tærskelmængder, der er anført i del I, nr. 3, 4 og 5, i bilag I til konventionen, at anvende en tærskelmængde på 100 tons for brom (meget giftigt stof), på 5 000 tons for methanol (giftigt stof), og på 2 000 tons for oxygen (brandnærende stof)ii) for så vidt angår de tærskelmængder, der er anført i del I, nr. 8, i bilag I til konventionen, at anvende tærskelmængder på 500 tons (risikosætning R50 53 (1*): »meget giftigt for organismer, der lever i vand; kan forårsage uønskede langtidsvirkninger i vandmiljøet«) og på 2 000 tons (risikosætning R51 53 (2*): »meget giftigt for organismer, der lever i vand; kan forårsage uønskede langtidsvirkninger i vandmiljøet«) for miljøfarlige stoffer.(1*) Stoffer, der klassificeres ifølge Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT 196 af 16.8.1967, s. 1). Direktivet er senest ændret ved direktiv 96/56/EF (EFT L 236 af 18.9.1996, s. 35).BILAG II ERKLÆRING FRA DET EUROPÆISKE FÆLLESSKAB I HENHOLD TIL ARTIKEL 29, STK. 4, I KONVENTIONEN OM GRÆNSEOVERSKRIDENDE VIRKNINGER AF INDUSTRIULYKKER, OM KOMPETENCE I overensstemmelse med EF-traktaten er målene og principperne for Fællesskabets miljøpolitik navnlig bevarelse og beskyttelse af miljøkvaliteten og af menneskers sundhed gennem forebyggende foranstaltninger. Med disse mål for øje har Rådet vedtaget Rådets direktiv 82/501/EØF af 24. juni 1982 om risikoen for større uheld i forbindelse med en række industrielle aktiviteter, der er erstattet med Rådets direktiv 96/82/EF af 9. december 1996 om kontrol med risikoen for større uheld med farlige stoffer. Disse instrumenter har som formål at forebygge større uheld med farlige stoffer og begrænse virkningerne heraf for mennesker og miljø og dækker de områder, der er genstand for konventionen om grænseoverskridende virkninger af industriulykker. Fællesskabet underretter depositaren om ændringer i dette direktiv og anden yderligere relevant udvikling på det område, der er omfattet af konventionen.Med hensyn til anvendelsen af konventionen er Fællesskabet og dets medlemsstater ansvarlige inden for deres respektive kompetenceområder.(1*) Konventionens tekst foreligger ikke på dansk. den vedlægges til information på engelsk.


title: 2009/532/EF: Afgørelse truffet af Rådet i dets sammensætning af stats- og regeringscheferne den 9. juli 2009 om indstilling af den person, som det foreslår udnævnt til formand for Kommissionen for perioden 2009-2014

text:
               10.7.2009

               DA

               Den Europæiske Unions Tidende

               L 179/61

      AFGØRELSE TRUFFET AF RÅDET I DETS SAMMENSÆTNING AF STATS- OG REGERINGSCHEFERNE

   den 9. juli 2009
   om indstilling af den person, som det foreslår udnævnt til formand for Kommissionen for perioden 2009-2014
   (2009/532/EF)
   RÅDET FOR DEN EUROPÆISKE UNION HAR I SIN SAMMENSÆTNING AF STATS- OG REGERINGSCHEFERNE —
   under henvisning til traktaten om oprettelse af Det Europæiske Fællesskab, særlig artikel 213, stk. 1, andet og tredje afsnit, og artikel 214, stk. 2, første afsnit, samt protokollen om udvidelse af Den Europæiske Union, særlig artikel 4, stk. 3 —
   TRUFFET FØLGENDE AFGØRELSE:
   Artikel 1
   José Manuel DURÃO BARROSO indstilles som den person, Rådet foreslår udnævnt til formand for Kommissionen for perioden 1. november 2009 til 31. oktober 2014.
   Artikel 2
   Denne afgørelse fremsendes til Europa-Parlamentet.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 9. juli 2009.

            På Rådets vegne

         F. REINFELDT

            Formand


title: Europa-Parlamentets afgørelse af 5. maj 2010 om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2008

text:
               25.9.2010

               DA

               Den Europæiske Unions Tidende

               L 252/174

         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2008
   (2010/532/EU)
   EUROPA-PARLAMENTET,
   der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2008,
   der henviser til Revisionsrettens beretning om årsregnskabet for Det Europæiske Agentur for Net- og Informationssikkerhed for regnskabsåret 2008, med agenturets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og traktatens artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (3), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0087/2010),

               1.

               meddeler den administrerende direktør for Det Europæiske Agentur for Net- og Informationssikkerhed decharge for gennemførelsen af agenturets budget for regnskabsåret 2008;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Net- og Informationssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 304 af 15.12.2009, s. 16.

      (2)  EFT L 248 af 16.9.2002, s. 1.

      (3)  EUT L 77 af 13.3.2004, s. 1.

      (4)  EFT L 357 af 31.12.2002, s. 72.
    ---documentbreak---

               25.9.2010

               DA

               Den Europæiske Unions Tidende

               L 252/175

         EUROPA-PARLAMENTETS BESLUTNING
   af 5. maj 2010
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2008
   EUROPA-PARLAMENTET,
   der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2008,
   der henviser til Revisionsrettens beretning om årsregnskabet for Det Europæiske Agentur for Net- og Informationssikkerhed for regnskabsåret 2008, med agenturets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (3), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0087/2010),

               A.

               der henviser til, at Revisionsretten fastslår, at den har fået rimelig sikkerhed for, at årsregnskabet for regnskabsåret 2008 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 23. april 2009 meddelte decharge til den administrerende direktør for Det Europæiske Agentur for Net- og Informationssikkerhed for gennemførelsen af agenturets budget for regnskabsåret 2007 (5), og at Parlamentet i beslutningen med bemærkningerne til afgørelsen bl.a.:

                           —

                           bemærkede Revisionsrettens kritik om, at gennemførelsen af aktionerne var koncentreret i det sidste kvartal i 2007, hvor omkring 40 % af forpligtelserne vedrørende aktioner blev indgået og over 50 % af betalingerne vedrørende aktioner blev afholdt i november og december 2007

                           —

                           ikke var tilfreds med agenturets svar om, at de fremførte bevillinger i visse tilfælde blev beregnet med en vis tilnærmelse

                           —

                           erklærede, at det var bekymret over det forhold, at Revisionsretten havde påvist svagheder i udbudsprocedurerne, navnlig at forhåndsudvælgelserne af bud ikke var begrundet, at bedømmelsesdokumenterne ikke var underskrevet af bedømmelsesudvalgene, og at dossiererne var ustrukturerede og ufuldstændige,

      Præstationer

               1.

               lykønsker agenturet med de tiltag, det har gennemført i 2008, forbedringen i modstandsdygtigheden i de europæiske e-kommunikationsnet samt udviklingen og det fortsatte samarbejde med medlemsstaterne,

               2.

               opfordrer agenturet til i en oversigt, der vedføjes næste beretning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der blev gennemført i det forudgående regnskabsår, således at dechargemyndigheden bedre kan vurdere agenturets præstationer fra år til år;

      Budgetmæssig og økonomisk forvaltning

               3.

               noterer sig, at revisionsretten har påvist svagheder i udbudsprocedurerne, navnlig hvad angår undervurdering af budgetterne for en rammekontrakt; understreger især, at for lave udbudsbudgetter hindrer fair konkurrence, fordi firmaer er mindre tilbøjelige til at byde, når der er tale om begrænsede beløb; tager imidlertid agenturets reaktion til efterretning, idet det i tredje kvartal af 2009 indledte en ny udbudsprocedure for at afhjælpe sine tidligere svagheder;

               4.

               noterer sig, at agenturet fortsat træffer alle mulige foranstaltninger for at opnå en godtgørelse på 45 000 EUR fra værtsmedlemsstatens skattemyndighed, hvilket svarer til det momsbeløb, som agenturet har forudbetalt;

               5.

               tager til efterretning, at der i regnskabsåret 2008 blev bogført et renteprovenu på 143 818 EUR hos agenturet; konkluderer på baggrund af årsregnskabet og renteprovenuets størrelse, at agenturet konstant har rådet over en høj likviditetsbeholdning; tager til efterretning, at agenturets likviditetssaldo pr. 31. december 2008 beløb sig til 2 436 694 EUR; anmoder Kommissionen om at undersøge, hvilke muligheder der er for at sikre, at der i fuldt omfang anvendes en behovsorienteret likviditetsstyring i overensstemmelse med artikel 15, stk. 5, i forordning (EF, Euratom) nr. 2343/2002, og hvilke strukturelle ændringer der er nødvendige for at sikre, at agenturets likviditetsbeholdning holdes så lav som muligt på lang sigt;

      Intern kontrol og menneskelige ressourcer

               6.

               lykønsker agenturet med, at alle otte henstillinger fra den interne revisionstjeneste, der betragtedes som »meget vigtige«, er blevet gennemført; bemærker, at disse henstillinger vedrørte opfølgningen på gennemførelsen af revision af intern kontrolstandard og forvaltning af menneskelige ressourcer (f.eks. personalepolitik, fornyelse af kontrakter med udløb i 2008, udvælgelseskomitéernes uafhængighed, uddannelsestjenesteydelser og gennemsigtighed i forfremmelsesproceduren);

               7.

               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 5. maj 2010 (6) om præstation, økonomisk forvaltning og kontrol med agenturer.

      (1)  EUT C 304 af 15.12.2009, s. 16.

      (2)  EFT L 248 af 16.9.2002, s. 1.

      (3)  EUT L 77 af 13.3.2004, s. 1.

      (4)  EFT L 357 af 31.12.2002, s. 72.

      (5)  EUT L 255 af 26.9.2009, s. 153.

      (6)  Vedtagne tekster, P7_TA(2010)0139. Se side 241 i denne EUT.